ਪਵਨ ਕੁਮਾਰ (ਪਹਿਲਵਾਨ)

ਪਵਨ ਕੁਮਾਰ ਭਾਰਤੀ ਫ੍ਰੀਸਟਾਈਲ ਪਹਿਲਵਾਨ ਹੈ। ਪਵਨ ਕੁਮਾਰ ਨੇ 86 ਕਿਲੋਗ੍ਰਾਮ ਵਜਨ ਵਿੱਚ 2014 ਦੀਆਂ ਰਾਸ਼ਟਰਮੰਡਲ ਖੇਡਾਂ ਵਿੱਚ ਭਾਰਤ ਦੀ ਪ੍ਰਤੀਨਿਧਤਾ ਕੀਤੀ ਅਤੇ  ਉਸ ਨੇ ਕਾਂਸੀ ਦਾ ਤਗਮਾ ਜਿੱਤਿਆ।  ਪਵਨ ਨੇ 86  ਕਿਲੋਗ੍ਰਾਮ ਵਜਨ ਵਿੱਚ 2014 ਦੀਆਂ ਏਸ਼ੀਅਨ ਖੇਡਾਂ ਵਿੱਚ ਵੀ ਭਾਰਤ ਦੀ ਨੁਮਾਇੰਦਗੀ ਕੀਤੀ ਸੀ। ਉਸ ਦੀ ਸਾਥੀ ਪਹਿਲਵਾਨ ਗੀਤਾ ਫੋਗਾਟ ਹੈ।

 ਨਿੱਜੀ ਜੀਵਨ 
ਪਵਨ ਕੁਮਾਰ ਜਿਸ ਨੂੰ ਪਵਨ ਸਰੋਹਾ ਦੇ ਨਾਂ ਨਾਲ ਵੀ ਜਾਣਿਆ ਜਾਂਦਾ ਹੈ,  20 ਨਵੰਬਰ 2016 ਨੂੰ ਗੀਤਾ ਫੋਗਾਟ, ਇੱਕ ਓਲੰਪਿਕ ਪਹਿਲਵਾਨ ਨਾਲ ਵਿਆਹ ਕੀਤਾ ਸੀ।  ਇਸ ਜੋੜੇ ਦਾ ਪਹਿਲਾ ਬੱਚਾ ਇੱਕ ਲੜਕਾ ਅਰਜੁਨ ਸਰੋਹਾ 24 ਦਸੰਬਰ 2019 ਵਿੱਚ ਹੋਇਆ।

 ਕਰੀਅਰ 

 2014 ਰਾਸ਼ਟਰਮੰਡਲ ਖੇਡਾਂ 
2014 ਰਾਸ਼ਟਰਮੰਡਲ ਖੇਡਾਂ ਵਿੱਚ ਨੌਜਵਾਨ ਪਹਿਲਵਾਨ ਨੇ ਗਲਾਸਗੋ, ਸਕਾਟਲੈਂਡ ਵਿੱਚ ਆਪਣੀ ਪਹਿਲੀ CWG ਮੁਹਿੰਮ ਦੀ ਸ਼ੁਰੂਆਤ ਨਿਊਜ਼ੀਲੈਂਡ ਦੇ ਸਟੀਵ ਹਿੱਲ ਦੇ ਖਿਲਾਫ 16 ਦੇ ਦੌਰ ਦੇ ਮੈਚ ਨਾਲ ਕੀਤੀ ਅਤੇ  ਮੈਚ 4-0 ਨਾਲ ਜਿੱਤਿਆ। ਪਵਨ ਕੁਮਾਰ ਨੇ ਕੁਆਰਟਰ ਫਾਈਨਲ ਵਿੱਚ ਸਕਾਟਲੈਂਡ ਦੇ ਲੁਈਗੀ ਬਿਆਂਕੋ ਨਾਲ ਭਿੜੇ ਅਤੇ ਉਸ ਨੂੰ 5-0 ਨਾਲ ਹਰਾਇਆ। ਸੈਮੀਫਾਈਨਲ 'ਚ ਕੁਮਾਰ ਕੈਨੇਡਾ ਦੇ ਟੈਮਰਲਾਨ ਟੈਗਜ਼ੀਵ ਤੋਂ 5-0 ਨਾਲ ਹਾਰ ਗਿਆ। ਕਾਂਸੀ ਦੇ ਤਗਮੇ ਦੇ ਮੁਕਾਬਲੇ ਵਿੱਚ ਕੁਮਾਰ ਦੇ ਨਾਲ ਤਮਗੇ ਦਾ ਮੌਕਾ ਅਜੇ ਬਾਕੀ ਸੀ। ਇਸ ਮੁਕਾਬਲੇ ਵਿੱਚ ਪਵਨ  ਦਾ ਸਾਹਮਣਾ ਪਾਕਿਸਤਾਨ ਦੇ ਮੁਹੰਮਦ ਇਨਾਮ ਨਾਲ ਹੋਇਆ ਅਤੇ ਸਖ਼ਤ ਮੁਕਾਬਲਾ 6-6 ਨਾਲ ਸਮਾਪਤ ਹੋਇਆ। ਪਰ ਉਸ ਨੂੰ ਵਿਸ਼ੇਸ਼ ਸ਼੍ਰੇਣੀ ਵਿੱਚ ਕਾਂਸੀ ਦਾ ਤਗਮਾ ਦਿੱਤਾ ਗਿਆ ਕਿਉਂਕਿ ਉਹ ਇੱਕ ਅੰਕ ਹਾਸਲ ਕਰਨ ਵਾਲਾ ਆਖਰੀ ਖਿਡਾਰੀ ਸੀ। 

 2014 ਏਸ਼ੀਅਨ ਖੇਡਾਂ 
2014 ਦੀਆਂ ਏਸ਼ੀਅਨ ਖੇਡਾਂ, ਦੱਖਣੀ ਕੋਰੀਆ ਦੇ ਇੰਚੀਓਨ ਵਿੱਚ ਹੋਈਆਂ। ਪਵਨ ਕੁਮਾਰ ਲਈ ਉੱਨੀਆਂ ਲਾਭਕਾਰੀ ਨਹੀਂ ਸਨ। ਰਾਊਂਡ ਆਫ 16 ਵਿੱਚ ਕੁਮਾਰ ਦਾ ਸਾਹਮਣਾ ਨੇਪਾਲ ਦੇ ਸੁਮੀਰ ਕੁਮਾਰ ਸਾਹ ਨਾਲ ਹੋਇਆ ਅਤੇ 4-0 ਨਾਲ ਜਿੱਤ ਦਰਜ ਕੀਤੀ। ਕੁਆਰਟਰ ਫਾਈਨਲ ਦੇ ਪੜਾਅ ਵਿੱਚ ਅੱਗੇ ਵਧਦੇ ਹੋਏ ਕੁਮਾਰ ਦਾ ਮੁਕਾਬਲਾ ਈਰਾਨ ਦੇ ਮੋਸਟਫਾਜੋਕਰ ਮੀਸਾਮ ਨਾਲ ਸੀ ਪਰ ਉਹ ਈਰਾਨ ਤੋਂ 0-4 ਨਾਲ ਹਾਰ ਗਿਆ। ਫਾਈਨਲ ਲਈ ਬਾਅਦ ਵਿੱਚ ਕੁਆਲੀਫਾਈ ਕਰਨ ਦੇ ਨਾਲ ਪਵਨ  ਕੁਮਾਰ ਨੂੰ ਰੀਪੇਚੇਜ ਗੇੜ ਵਿੱਚ ਮੁਕਾਬਲਾ ਕਰਨ ਦਾ ਮੌਕਾ ਦਿੱਤਾ ਗਿਆ ਜਿੱਥੇ ਉਹ ਚੀਨ ਦੇ ਝਾਂਗ ਫੇਂਗ ਨਾਲ ਮਿਲਿਆ ਪਰ ਅੰਤ ਵਿੱਚ 1-3 ਨਾਲ ਹਾਰ ਕੇ ਟੂਰਨਾਮੈਂਟ ਤੋਂ ਬਾਹਰ ਹੋ ਗਿਆ। 

 ਹਵਾਲੇ 

 ਬਾਹਰੀ ਲਿੰਕ 

 ਅੰਤਰਰਾਸ਼ਟਰੀ ਕੁਸ਼ਤੀ ਡੇਟਾਬੇਸ 'ਤੇ ਪ੍ਰੋਫਾਈਲ

ਸ਼੍ਰੇਣੀ:ਜਨਮ 1993
ਸ਼੍ਰੇਣੀ:ਜ਼ਿੰਦਾ ਲੋਕ